alexandrainst/scandi-wiki huggingface dataset:
Melas Chasma

Melas Chasma er ei djup og vid kløft på Mars og ein del av Marinerdalane.

Delar av Melas Chasma når kring 9 kilometer under nivået til platået like ved, noko som svarar til 5 kilometer under nullhøgda på Mars. Dette gjer Melas Chasma til ein av dei lågaste stadene på Mars.

Det finst avsetjingar i Melas Chasma som ser ut til å ha vore avsett av anten flytande vatn, vassis eller gjørme.

Rett aust for Melas Chasma ligg Ius Chasma, og rett vest ligg Coprates Chasma. I nord ligg Candor Chasma. I sørvest ligg Sinai Planum.

Kjelder 
 Mars: how low can you go? - ESA

Dalar og kløfter på Mars
Kolbrennar

Kolbrennar var i gamal tid ein fagkunnig person som framstilte trekol i kolmiler. Arbeidet gjekk ut på å sette opp ei mile av tettpakka ved i eit visst system, dekke ho til med jord, og tenne ein eld inne i mila som varma opp veden så han vart forkola, for deretter å slokke mila, og når mila var kald nok, rive ho og ta ut det ferdige trekolet. Det kunne ta døger og veker før kolet var ferdig, og kolbrennarane måtte vakte mila døgeret rundt for å syte for at prosessen gjekk som han skulle. Vanlegvis vart kolmilene plassert på  høvelege stader i skogane for at vegen til råstoffet skulle vere stutt. Både ved av bartre og av lauvtre kunne nyttast.

Arbeidet  gjorde at kolbrennarane vart svarte å sjå til av all oska og kolstøvet som sette seg fast over så å seie heile kroppen, og då dei vanlegvis hadde tilhald i skogane når dei dreiv med kolbrenning, vart det i mange land knytt ulike negative førestellingar og jamvel overtru til denne yrkesgruppa. På dansk, der kolbrennar vert kalla kulsvier, har dei omgrepet kulsviertro som ei nemning for ei naiv form for kristentru, ei blind autoritetstru: «En kulsvier blev spurgt om, hvad han troede på. Svaret var 'Det som kirken tror på'». Same omgrepet med det same meiningsinnhaldet finn ein òg til dømes i Frankrike, la foi du charbonnier («kolbrennartru»), og i Tyskland, Köhlerglaube («kolbrennartru»).

Trekol brenn med høg varme når det vert tilført luft ved hjelp av blåsebelgar, og vart nytta som brensle under framstilling, støyping og forming av jarn og andre metall, til framstilling av glas og liknande som kravde oppvarming i rein eld med høg temperatur, og dessutan til produksjon av svartkrut.

Litteratur 
 Anders Uhrskov (1881-1971, dansk folkelivsskildrar og folkeminnesamlar), Kulsvierbogen : skildringer på nordsjællandsk folkemaal, Hans Toftes Boghandel, 1967.
 Valdemar Seeger, Fra Kulsvierlandet, Fredensborg, 1929

Fotnotar

Skogbruk
Handverk
Kol
Gresk astronomi

Gresk astronomi er astronomi skriven på gresk i antikken. Gresk astronomi er forstått som astronomi i det gamle Hellas, hellenistisk og greskromersk tid og seinantikken. Han er ikkje avgrensa geografisk til Hellas eller etniske grekarar, sidan gresk vart eit vitskapsspråk gjennom den hellenistiske verda etter erobringane til Aleksander den store. Denne fasen i gresk astronomi vert òg kalla hellenistisk astronomi, medan den før-hellenistiske fasen vert kalla klassisk gresk astronomi. I hellenistisk og romersk tid studerte mange av dei greske og ikkje-greske astronomane ved Musaeum og Biblioteket i Alexandria i Egypt.

Utviklinga innan astronomi av greske og hellenistiske astronomar vert av historikarar rekna som ein viktig fase i astronomihistoria. Gresk astronomi er frå starten karakterisert av å finne rasjonelle, fysiske forklaringar på himmelfenomen.  Dei fleste stjernebileta på den nordlege himmelhalvkula kjem frå gresk astronomi, og det same er namna på mange stjerner, asteroidar og planetar. Den greske astronomien var påverka av egyptisk og særleg babylonsk astronomi. Seinare påverka han sjølv indisk, arabisk-islamsk og vesteuropeisk astronomi.

Kjende astronomar i antikken 

 Anaxagoras
 Arkimedes
 Arkytas
 Aristaevs
 Aristillus
 Konon frå Samos
 Demokritos
 Empedokles
 Heraklides Pontikos
 Hiketas
 Hippokrates frå Khios
 Makrobius
 Martianus Kapella
 Menelaus frå Alexandria (Menelaus-teoremet)
 Meton frå Aten
 Parmenides
 Porfyry
 Posidonios
 Proklos
 Thales
 Theodosios frå Bithynia

Kjelder
Denne artikkelen bygger på «Ancient Greek astronomy» frå ,  den 13. juni 2016. 
 oppgav desse kjeldene:

astronomi i antikken
 
Vitskap i gresk antikk
Astrologihistorie
Astronomihistorie
Grigg-Skjellerup

Grigg–Skjellerup (formelt kalla 26P/Grigg–Skjellerup) er ein periodisk komet. Han vart vitja av romsonden Giotto i juli 1992. Sonden kom så tett som 200 km, men kunne ikkje ta bilete då nokre av instrumenta var øydelagde etter møtet med Halleys komet.

Kometen vart oppdaga i 1902 av John Grigg frå New Zealand, og på ny neste gong han kom att i 1922 av John Francis Skjellerup, ein australiar som budde og arbeidde i mange år i Sør-Afrika der han var med å starte Astronomical Society of Southern Africa.

I 1987 var det oppdaga av Ľubor Kresák at kometen hadde vore observert i 1808 av Jean-Louis Pons.

Kometen har ofte blitt blitt påverka av tyngdekrafta til Jupiter, som har endra omlaupet mykje. Til dømes har perihelavstanden endra seg frå 0,77 AU i 1725 til 0,89 AU i 1922 til 0,99 AU i 1977 og til 1,12 AU i 1999.

I 1992 var perihel så nær jorda at ein nytta romsonden Giotto til å undersøke han. Denne sonden var blitt send opp for å undersøke Halleys komet i 1986. Giotto kom så nær Grigg–Skjellerup som 200 km, mykje tettaren enn Halleys komet, men kunne ikkje ta bilete, fordi kameraet var øydelagd under møtet med Halley. 

I 1972 vart det oppdaga at kometen produserte ein meteorsverm, Pi Puppidane, og med den noverande omlaupet har dei ein topp kring 23. april på den sørlege halvkula. 

Kometkjernen er estimert til å vere 2,6 km i diameter.

Kjelder
Denne artikkelen bygger på «Grigg-Skjellerup» frå ,  den 13. juni 2016. 
 oppgav desse kjeldene: 
 26P/Grigg–Skjellerup Cometography
 

Kometar vitja av romfartøy
Kometar
Himmellekamar oppdaga i 1902
Himmellekamar oppdaga i 1808
Himmellekamar oppdaga i 1922
Periodiske kometar
Hámal

Alfa Arietis (α Ari, α Arietis) er den mest lyssterke stjerna nord i stjernebiletet Vêren. Ho har det tradisjonelle namnet Hamal, som kjem frå det arabiske uttrykket for «vêrhovudet», og Flamsteednemninga 13 Arietis. Med ein tilsynelatande storleiksklasse på 2,0, er ho av dei mest lyssterke stjernene på nattehimmelen. Basert på parallaksemålingar med Hipparkos-satellitten, ligg α Arietis kring 65,8 lysår frå jorda. Ho er ei kjempestjerne som kan ha ein planet i omlaup med masse større enn Jupiter.

Eigenskapar
Spekteret til stjerna har ein spektralklasse på , med lysstyrkeklasse på III som indikerer at ho er ei utvikla kjempestjerne som har brukt opp hydrogenet sitt i kjernen og no er ei raud kjempe. 'Ca-1'-delen av klassifiseringa indikerer at ho har svakare enn normale linjer frå kalsium i spekteret. Sidan 1943 har spekteret til denne stjerna vore eit stabilt ankerpunkt som andre stjerner vert klassifisert etter. Massen er estimert til kring 50 % meir enn solmassen, medan ho er 15 gonger større i diameter. 

Alfa Arietis skin kring 91 gonger sterkare enn sola frå den ytre envelopen med ein effektiv temperatur på 4 480 K. Dette er kjøligare enn soloverflata, som gjev ho ein oransje farge til ei klasse K-stjerne. Ein trur at ho kan vere noko variabel, med ein amplitude på 0,06 magnitude. 

I 2011 kom ein fram til at det truleg går ein planet i bane rundt stjerna. Objektet har ei omlaupstid på 381 dagar og ein eksentrisitet på 0,25. Den nedre grensa for massen til objektet er kring 1,8 gonger massen til Jupiter. Den estimerte halvaksen til planetbanen er 1,2 astronomiske einingar (AU), som gjev ein periapsisavstand på 0,9 AU og ein apoapsisavstand på 1,5 AU. Til samanlikning har stjerna ein radius på 0,07 AU.

Kjelder
Denne artikkelen bygger på «Hámal» frå ,  den 13. juni 2016.  
 

Vêren
Kjempestjerner klasse K
Arietis, Alfa
Arietis, 13
012929
009884
Stjerner med eigennamn
BD+22 306
Objekt mindre enn 100 lysår frå jorda
Lýsi

Lýsi (gresk Λύση, tyrkisk Akdoğan) er ein distriktsby på Kypros og ein kommune i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Akdoğan i distriktet Gazimağusa. Republikken Kypros har ein kommuneadministrasjon for Lýsi i eksil.

Ved folketeljinga i 2011 hadde den nord-kypriotiske kommunen Akdoğan 2 471 innbyggjarar.

Referansar 

Lysi
Lysi
Lysi
Lysi
Høgd i astronomi

Høgd i astronomi vert nytta i samband med høgda til ei stjerne, som er vinkelavstanden målt frå horisonten, målt langs vertikalsirkelen gjennom stjerna. Høgda vert målt i grader og vert rekna positiv over horisonten, negativ under. Høgdesirkelen (vertikalsirkel) er ein kvar storsirkel gjennom senit og nadir. Høgdeparallellar (almukantaratar) er småsirklar, parallelle med horisonten.

Kjelder

Himmelkoordinatsystem
Hale-observatoria

Hale-observatoria er ei gruppe på fire observatorium: Mount Wilson Observatory, Palomar Mountain Observatory, Big Bear Solar Observatory, alle i California i USA, og Las Campanas Observatory i Chile. Dei er kalla opp etter George Ellery Hale, som skipa dei tre i USA. Observatoria blir finansiert av California Institute of Technology og Carnegie Institution of Washington.

Kjelder

Astronomiske observatorium
Hans Geelmuyden (1844–1920)

Hans Geelmuyden () var ein norsk astronom. 

Han var professor i astronomi og direktør for universitetsobservatoriet i Oslo 1890–1919. Han gav mellom anna ut fleire stjernekatalogar i samarbeid med C. F. Fearnley og i 1908 Lærebog i Astronomi. Elis og Bengt Strömgrens Lærebog i astronomi, 2. utg. 1950, er utarbeidd på grunnlag av denne. Geelmuyden var 1892–1920 redaktør av den offisielle norske almanakken.

Kjelder

Norske astronomar
Professorar ved Universitetet i Oslo
Folk frå Stavern
Norske almanakkredaktørar
Orcus Patera

Orcus Patera (latin for Orcusfatet) er eit søkk på Mars med ein storleik på  orientert i retninga nordnordaust–sørsørvest. Det ligg mellom vulkanane Elysium og Olympus Mons.

Opphavet er uvisst, men det kan vera eit nedslagskrater som vart danna ved at ein mindre lekam slo inn i Mars med ein spiss vinkel; kan henda mindre enn fem grader frå det vassrette. Andre mogelege opphav er vulkanisme og deformering eller nedsliting av eitt eller fleire nedslagskrater.

Kanten til Orcus Patera når 1 800 meter over dei kringliggjande slettene. Botnen når tilsvarande 400 til 600 meter under lendet kring.

Kjelder 
 Mars’s mysterious elongated crater - ESA

Marsgeografi
Hans Severin Jelstrup

Hans Severin Jelstrup () var ein norsk astronom. Han arbeidde ved Norges geografiske oppmåling frå 1922 til 1963. Han deltok i fleire arktiske ekspedisjonar og var redaktør av den offisielle almanakken frå 1943 til 1964. 

Han skreiv avhandlingar om geofysiske og geodetiske emne.

Kjelder

Norske astronomar
Norske almanakkredaktørar
Kvote

Kvote (frå latin quota pars, 'kor stor del') er ein viss mengd eller part av eit heile. Kvotar kan ha øvre eller nedre avgrensingar. Ressursar, produksjon og sal kan styrast av kvotar. Ofte er det styresmaktene som tildeler kvotar.

Mjølkekvote 

Føremålet med mjølkekvotar er å tilpass produksjonen av ku- og geitemjølk til marknaden.

Fellingskvote 

For å hindra større uttak enn tilveksten av vilt avgrensar myndigheitene for mykje som kan skytast i kvar jaktsesong. I Noreg vert det tildelt fellingskvotar på hjort, elg, rådyr, dådyr, villrein og bever. Det er fylkesmannen i kvart einskild fylke som, etter tilråding frå dei kommunale viltnemnene, fastsett fellingskvotane.

Fiskekvote 

For å hindra overfiske får fiskarane tildelt, eller lyt kjøpa, kvotar for ei viss mengd av kvart fiskeslag dei har lov å henta frå havet. Tidlegare var det fritt fiske, men den tekniske utviklinga har ført til at fiske har vorte så effektivt at det er naudsynt å setta grenser for kor mykje som kan fiskast av dei ulike fiskeslaga. I tillegg til nasjonale fiskekvotar forhandlar naboland seg fram til internasjonale fiskekvotar. For Noreg er EU og Russland viktige avtalepartnarar.

Sjå òg 
 Kvotering
 Kvoteflyktning

Referansar 

Næringsliv
Fiske
Jakt
Jordbruk
Ájos Sérjos

Ájos Sérjos (gresk Άγιος Σέργιος, tyrkisk Yeni Boğaziçi) er ein distriktsby på Kypros og ein lokalstyrd busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Yeni Boğaziçi i distriktet Gazimağusa.

Ved folketeljinga i 2011 hadde nord-kypriotiske kommunen Yeni Boğaziçi 6 618 innbyggjarar, fordelt på busetnadane:
Yeni Boğaziçi (Ájos Sérjos) (3 347 innbyggjarar)
Mormenekşe (Limniá) (1 033 innbyggjarar)
Akova (Jípsou) (704 innbyggjarar)
Alaniçi (Peristonopijí) (860 innbyggjarar)
Atlılar (Alóda) (46 innbyggjarar)
Muratağa (Marátha) (51 innbyggjarar)
Sandallar (Sandaláris) (28 innbyggjarar)
Yıldırım (Miliá) (549 innbyggjarar)

Referansar 

Ajos Serjos
Ajos Serjos
Ajos Serjos
Tríkomo

Tríkomo (gresk Τρίκωμο, tyrkisk İskele) er ein distriktsby på Kypros og ein lokalstyrd busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen İskele i distriktet İskele.

Ved folketeljinga i 2011 hadde nord-kypriotiske kommunen İskele 7 906 innbyggjarar. Av desse budde 3 058 i sjølve byen, fordelt på bydelane:
İskele (Tríkomo) (1 948 innbyggjarar)
Cevizli (1 110 innbyggjarar)

I resten av kommunen budde det 4 848 innbyggjarar, fordelt på busetnadene:
Boğaz (Bogázi) (157 innbyggjarar)
Boğaztepe (Monargá) (312 innbyggjarar)
Kalecik (Gastriá) (435 innbyggjarar)
Ağıllar (Mándres) (188 innbyggjarar)
Altınova (Ájos Iákovos) (229 innbyggjarar)
Ardahan (Árdana) (330 innbyggjarar)
Aygün (Ájos Jeórjos) (414 innbyggjarar)
Boğaziçi (Lápathos) (514 innbyggjarar)
Ergazi (Óvgoros) (202 innbyggjarar)
Kurtuluş (Avgolída) (106 innbyggjarar)
Kuzucuk (Arnadí) (344 innbyggjarar)
Ötüken (Spatharikó) (550 innbyggjarar)
Sınırüstü (Σύγκραση) (186 innbyggjarar)
Topçuköy (Ájos Andrónikos) (310 innbyggjarar)
Turnalar (Γεράνι) (142 innbyggjarar)
Yarköy (Ájos Ilías) (429 innbyggjarar)

Referansar 

Trikomo
Trikomo
Trikomo
Éngomi i Ammókhostos

Éngomi (gresk Έγκωμη, tyrkisk Tuzla) er ein busetnad på Kypros og ein lokalstyrt busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein bydel i kommunen Gazimağusa (Ammókhostos) i distriktet Gazimağusa.

Ved folketeljinga i 2011 hadde busetnaden 2 645 innbyggjarar.

Referansar 

Egomi
Egomi
Vatilí

Vatilí (gresk Βατιλή, tyrkisk Vadili) eller Vatylí (gresk Βατυλή) er ein distriktsby på Kypros og ein lokalstyrd busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Vadili i distriktet Gazimağusa.

Ved folketeljinga i 2011 hadde nord-kypriotiske kommunen Yeni Boğaziçi 2 390 innbyggjarar, fordelt på busetnadane:
Vadili (Vatilí) (2 129 innbyggjarar)
Turunçlu (Strongylós) (261 innbyggjarar)

Referansar 

Vatili
Vatili
Vatili
Rizokárpaso

Rizokárpaso (gresk Ριζοκάρπασο, tyrkisk Dipkarpaz) er ein distriktsby på Kypros og ein lokalstyrt busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Dipkarpaz i distriktet İskele.

Ved folketeljinga i 2011 hadde nord-kypriotiske kommunen Dipkarpaz 2 349 innbyggjarar. Av desse budde 2 016 i sjølve byen, fordelt på bydelane:
Ersin Paşa (861 innbyggjarar)
Polat Paşa (503 innbyggjarar)
Sancar Paşa (652 innbyggjarar)

Til kommunen høyrer òg busetnaden:
Kaleburnu (Galinóporni) (333 innbyggjarar)

Referansar 

Rizokarpaso
Rizokarpaso
Rizokarpaso
Ássia

Ássia (gresk Άσσια, tyrkisk Paşaköy) eller Áskia (gresk Άσκια) er ein distriktsby på Kypros og ein lokalstyrt busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Paşaköy i distriktet Gazimağusa.

Ved folketeljinga i 2011 hadde nord-kypriotiske kommunen Paşaköy 3 561 innbyggjarar, fordelt på busetnadane:
Paşaköy (Ássia) (1 883 innbyggjarar)
Kurudere (Mousoulíta) (403 innbyggjarar)
Aslanköy (Agastína) (439 innbyggjarar)
Ulukışla (Marathóvounos) (836 innbyggjarar)

Referansar 

Assia
Assia
Assia
Snute

Snut eller snute er området som omgjev og omfattar munnen og som regel også nasen på ein del dyr. Snuten kan også ha andre sanseorgan, som verhår. Det er typisk ein smalnande kroppsdel som strekkjer seg framover frå panna, men kan variera mykje på form. Snuteforma kan vera eit viktig kjenneteikn for ein dyreart eller ein rase.

Ein snakkar mellom anna om snute på pattedyr, amfibium, krypdyr og tildels andre dyr, som fiskar og insekt. 
Snutebiller er et kjent eksempel frå insektverda, mens pansermaller er fiskar ein gjerne omtalar som lang- eller kortsnuta.
Hjå enkelte pattedyr er snuten sterkt avspissa som eit nebb, og då omtalar ein han gjerne som dette, til dømes hjå nebbkvalar og nebbdyr.

Overført tyding 

Snute kan brukast som slang eller nedsetjande uttrykk om ansiktet eller munnen til menneske. Snut er også eit nedsetjande slanguttrykk for politi.

Ein kan også omtala framdelen av ting som snutar, til dømes snuten på ein bil, eit fly eller ein båt (baugen). Den framstikkande delen av sko kan også omtalast som snute.

Sjå òg 
 Nebb
 Nase
 Snabel
 Tryne
 Mule

Kjelder

snut i Norsk Ordbok

Eikeseth, Wenche. snuteparti (15. februar 2009). Store norske leksikon.

Delar av denne artikkelen bygger på «Snute» frå ,  den 14. juni 2016.  
 

Dyreanatomi
Andedragssystemet
Kjeve

Kjeve er beinstrukturen som gjev feste til tennene hjå menneske og dyr.

Overkjeven hjå virveldyr er ein fast beina del av andletsskjelettet. Tannrøtene i overkjeven peikar oppover og nokre av tannrøtene kjem nesten opp til biholene, maxillarsinus.

Underkjeven hjå virveldyr er ein bua beinstruktur som held tennene i undermunnen. Dei bakre delane av underkjeven frå den bakre vinkelen til kjeven og oppover til kjeveledda, som er synovialledd med brusk som forbind underkjeven med andletsskjelettet. (Synovia er væskehinne som held leddflatene av brusk fuktige og glatte.) Underkjeven er festa til tyggemusklane, (m.masseter og m.temporalis)

Funksjonen til kjeven er primært å tygga maten, men hjå rovdyr kan tennene og kjevane vera viktig som våpen.

Kjevane hjå fiskar og amfibium 

Kjeven hjå virveldyra utvikla seg truleg i silur-perioden.

Kjeven hos krypdyr 
Hjå krypdyr er underkjeven danna av fem bein. Under utviklinga til pattedyr er fire av desse beina vorte mindre og er vorte del av øyrebeina i mellomøyret, hammaren, ambolten og stigbøyelen. Denne utviklinga er fordelaktig både sidan eit kjeveben er sterkare, og fordi mellomøyrebeina betrar høyrsla. For krypdyra er det vanleg å svelgja byttet heilt. Då er det ein fordel at kjeven er relativt laus omkring eit stort bytte.

Sjå òg
Slikjekjake

Kjelder
Denne artikkelen bygger på «Kjeve» frå ,  den 14. juni 2016.  
 

Anatomi
Harlow Shapley

Harlow Shapley () var ein amerikansk astronom.

Han var direktør for Harvard-observatoriet 1921–1952, og er særleg kjend for undersøkingane sine av kefeider, formørkingsvariable stjerner,  storleiken og strukturen til Mjølkevegen og avstanden til, fordeling og mengda av galaksar. Han fann samanhengen mellom lysstyrken og perioden til stjerner. 

I 1930-åra leia han det amerikanske initiativet for å redde jødiske forskarar i Europa frå nazismen, og han deltok i opprettinga av UNESCO. Utanom vitskapelege arbeid har Shapley gjeve ut fleire populærvitskapelege bøker.

Prisar
 Henry Draper-medaljen fråNational Academy of Sciences (1926)
 Prix Jules Janssen frå Den franske astronomisamskipnaden (1933)
 Rumford-prisen til American Academy of Arts and Sciences (1933) 
 Royal Astronomical Society sin gullmedalje (1934)
 Brucemedaljen til Astronomical Society of the Pacific (1939)
 Pius XI Medal (1941)
 Franklin Medal (1945)
 Henry Norris Russell Lectureship til American Astronomical Society (1950)
Oppkallingar
Krateret Shapley på månen
Asteroiden 1123 Shapleya
Shapley superhop

Kjelder

Bakgrunnsstoff

 Den store debatten
 

Elevar ved Princeton University
Tilsette ved Harvard University
Folk frå  Missouri
Elevar ved University of Missouri
Astronomar på 1900-talet
USA-amerikanske astronomar
Royal Astronomical Society sin gullmedalje
National Academy of Sciences
Harold Spencer Jones

Sir Harold Spencer Jones() var ein engelsk astronom.

Jones var direktør for Greenwich-observatoriet 1933–1954 og president i International Astronomical Union frå 1944 til 1948. Det viktigaste arbeidet hans omfatta rørsle, avstand og masse for medlemmer av solsystemet, og utvikling av forbetra teknikk for studiar innafor dette feltet.

Han er òg kjend for å ha sagt «romfart er tøv» berre to veker før Sputnik vart send opp i oktober 1957.

Prisar

Royal Astronomical Society sin gullmedalje (1943)
Royal Medal (1943)
Brucemedaljen (1949)
Gullmedaljen til British Horological Institute (1946)

Oppkallingar
Krateret Spencer Jones på månen
Krateret Jones på Mars
Asteroiden 3282 Spencer Jones

Kjelder

Elevar ved Jesus College i Cambridge
Astronomer Royal
Engelske astronomar
Britiske astronomar
Medlemmar av Royal Society
Order of the British Empire
Royal Medal
Royal Astronomical Society sin gullmedalje
Folk frå Kensington
Astronomar på 1900-talet
Medlemmar av Det kongelege svenske vitskapsakademiet
Jaloúsa

Jaloúsa (gresk Γιαλούσα, tyrkisk Yeni Erenköy) er ein landsby på Kypros og ein lokalstyrd busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Yeni Erenköy i distriktet İskele.

Ved folketeljinga i 2011 hadde nord-kypriotiske kommunen Yeni Erenköy 5 627 innbyggjarar, fordelt på busetnadane:
Yeni Erenköy (Jaloúsa) (1 774 innbyggjarar)
Adaçay (Melánagra) (100 innbyggjarar)
Avtepe (Ájos Symeón) (119 innbyggjarar)
Boltaşlı (Lythrágomi) (228 innbyggjarar)
Derince (Vathýlakas) (488 innbyggjarar)
Esenköy (Kilánemos) (58 innbyggjarar)
Gelincik (Vasíli) (496 innbyggjarar)
Kuruova (Koróvia) (132 innbyggjarar)
Sipahi (Ajía Triáda) (614 innbyggjarar)
Taşlıca (Néta) (80 innbyggjarar)
Yeşilköy (Ájos Andrónikos) (799 innbyggjarar)
Ziyamet (Leonárisso) (739 innbyggjarar)

Referansar 

Jalousa
Jalousa
Jalousa
Harvard-observatoriet

Harvard-observatoriet eller Harvard College Observatory er eit observatorium i Cambridge i Massachusetts i USA, og det største observatoriet i det austlege USA og eit av dei mest kjende i verda. Det vart grunnlagd i 1839. Observatoriet har ei samling på kring 500 000 astronomiske plater som vart laga mellom midten av 1880-åra og 1989.

Direktørar
William Cranch Bond 1839-1859
George Phillips Bond 1859-1865
Joseph Winlock: 1866-1875
Edward Charles Pickering 1877-1919
Solon Irving Bailey 1919-1921 (fungerande)
Harlow Shapley 1921-1952
Donald H. Menzel 1952-1953 (fungerande); 1954-1966 (direktør)
Leo Goldberg 1966-1970
George B. Field 1971-1972

Kjelder
Denne artikkelen bygger på «Harvard College Observatory» frå ,  den 14. juni 2016. 
 oppgav desse kjeldene:

Bakgrunnsstoff

Harvard University
Byggverk i Cambridge i Massachusetts
Astronomiske observatorium i USA
Astronomiske institutt og departement
Vitskap i 1839
Byggverk ferdigstilt i 1839
Skipingar i 1839
1839 i USA